Täna hommikul oli jälle kaaluekraanil 100g eelmisest miinimumist väiksem number, mis mul tuju  üpris heaks muutis, sest polnud ma eile ju mingi eriline kaaluvõitlemise näidiseksemplar. Ilmselt muidugi oli see langus praegu lihtsalt inertsist, aga noh, kui ma täna ka korralik olen, siis minetea, ehk on homme ka seda rõõmu, et natuke väiksem number jälle ennast näitab. Muidugi eks ta aeglaselt praegu edeneb, aga ka aeglaselt on siiski parem kui üldse mitte, või veel hullem - jõudsalt ülespoole.    Täna on selline unine ilm. Väljas tibab vihma ja on üsna jahe (võiks isegi öelda, et külm - 11,6 kraadi meie termomeetri järgi). Jopeilm igatahes. Tundub, et sügis on alanud. Esmaspäeval poisil kooliaasta avaaktus. Ohjah, hakkab pihta. Ühest küljest hea, saab jälle törtsuke targemaks - teisest küljest muidugi väsitav aeg ka, nii talle kui mulle, kes ma nüüd kauamagamise rõõmust ilma pean jääma. :)